স্টাফ রিপোর্টার ॥ নবীগঞ্জে ভয়াবহ বাস দুর্ঘটনা ঘটেছে। অল্পের জন্য রক্ষা পেয়েছে বাসের ৩০ যাত্রী। গতকাল বিকেলে হবিগঞ্জ-নবীগঞ্জ সড়কের তিমিরপুর নামক স্থানে বাস উল্টে খাদে পড়ে গেলে এ দুর্ঘটনার শিকার হয় যাত্রীরা। স্থানীয় জনতা ও দমকল বাহিনীর লোকদের সহায়তায় বাসের ভেতর আটকা পড়া যাত্রীদের উদ্ধার করা হয়। প্রত্যক্ষদর্শী সূত্রে জানা গেছে-নবীগঞ্জ থেকে হবিগঞ্জগামী যাত্রীবাহী বাসটি তিমিরপুর নামক স্থানে পৌছুলে চালক নিয়ন্ত্রণ হারিয়ে ফেলে। এ সময় বাসটি সড়কের নিচে পড়ে উল্টে যায়। বাসের ভেতর আটকা পড়ে যাত্রীরা। সাথে সাথে স্থানীয় লোকজন উদ্ধার তৎপরতা শুরু করে। দুর্ঘটনার এ খবর ছড়িয়ে পড়লে হাজার হাজার জনতা উপস্থিত হয়ে বাসে আটকা পড়া যাত্রীদের উদ্ধার কাজ চালান। উদ্ধার কাজে যোগ দেয় দমকল বাহিনীর লোকজনও। এক ...